En fodboldkamp i Serie 2 udviklede sig dramatisk for en dommer, der måtte afbryde en kamp for senere at blive overfaldet med spyt og jagtet ud af stadion

Har du oplysninger om sagen? Tip os på 1224@eb.dk eller sms/mms på 1224 (alm. takst)

Manden med fløjten i en fodboldkamp er sjældent ret populær, men søndag eftermiddag gik det langt over gevind i forbindelse med en kamp mellem B1909 og B67 Odense.

Det oplyser Fyns Politi i deres døgnrapport.

- Forurettede var ude og dømme en fodboldkamp i boldklubben B1909. Efter at der var blevet kastet en genstand på forurettede afbrød han kampen, hvorefter han blev overfaldet med spyt med videre, skriver politiet.

Se også: Beboere i oprør: - Jeg føler mig mere utryg i Kolding end i Vollsmose

Se også: Lesbisk par fanget i bandehelvede

Se også: Fanget i bandehelvede: - Man kan ikke bare gå ud og flage med et regnbueflag

Ekstra Bladet har efterfølgende været i kontakt med efterforsker Jack Liedecke, der bekræfter, at de har fået en anmeldelse.

- Jeg kan ikke sige ret meget mere, end der står i døgnrapporten, da vi stadig ikke har haft tid til at kigge på sagen endnu, siger Jack Liedecke til Ekstra Bladet.

Episoden skete på B1909's hjemmebane på Gillestedvej i Vollsmose i den nordøstlige del af Odense.

Klubben: Må ikke ske

Ekstra Bladet har i kølvandet på det dramatiske optrin været i kontakt med B1909's bestyrelsesformand Jan Bramsen, der bekræfter, at der har været en episode.

Se også: Vollsmose indefra: Jeg blev tvunget i arbejde, derfor er jeg velintegreret

Vollsmose-figurer tiltalt: Ville påkøre centervagt

- Jeg har naturligvis undersøgt, hvad der er sket. Det er mit indtryk, at det går rigtig godt den første halve time, men så får en af vores spillere en advarsel. Det betyder, at der blive sagt nogle ukvemsord, og så får endnu en spiller et gult kort. Det er naturligvis helt fair, siger Jan Bramsen.

Efterfølgende bliver der ifølge bestyrelsesformanden smidt noget strømpetape (der bruges til at holde skinnerne på plads red.) på dommeren, og så vælger han at afbryde kampen.

- Vi har nogle fornuftige folk, der følger dommeren ud til omklædningsrummet, men det stopper desværre ikke der. En gruppe vælger at vente på dommerne foran hans bil, og de sparker så til den, så der bliver lavet en bule. Det må ikke ske, siger Jan Bramsen til Ekstra Bladet.

- I døgnrapporten står der, at dommeren bliver overfaldet med spyt og andre ting. Hvordan hænger det sammen?

- Det er ikke mit indtryk, men det vil naturligvis få konsekvenser. Det er ikke første gang, at det sker, og holdet bliver helt automatisk eskluderet fra puljen, ind til vi ved, hvad der er foregået, siger Jan Bramsen til Ekstra Bladet.

- Ved du, om det er holdets spillere eller tilskuere, der har været involveret?

- Jeg ved, at to af holdets spiller har været med til det, siger Jan Bramsen til Ekstra Bladet.

Ifølge DBU's hjemmeside skete kampen ved stillingen 1-0 til gæsterne, og kampen blev afbruddet, da der var spillet 29 minutter.

Foto: DBU´

Ekstra Bladet arbejder på at få en uddybende kommentar fra DBU.

Har du oplysninger om sagen? Tip os på 1224@eb.dk eller sms/mms på 1224 (alm. takst)

Se også: Vollsmose indefra: Bliver I afsløret, slår de jer ihjel